శాంతా షెల్కే

శాంతా జనార్దన్ షెల్కే () (12 అక్టోబరు 1922 – 6 జూన్ 2002) మరాఠీ కవయిత్రి, రచయిత్రి. ఆమె ప్రముఖ పాత్రికేయురాలు, విద్యావేత్త కూడా. ఆమె రచనలలో పాటల కూర్పు, కథలు, అనువాదాలు, బాల సాహిత్యం ఉన్నాయి. ఆమె కవితలలో భవగేతాలను () విస్తృతంగా ఉపయోగించింది.  

 జననం, విద్యాభ్యాసం 

శాంతా 1922 అక్టోబరు 12న మహారాష్ట్రలోని ఇందాపూర్ లో జన్మించింది.  ఆమె తండ్రి అటవీ అధికారి,  ఐదుగురు తోబుట్టువులలో పెద్దది.  ఆమె తండ్రి తరచూ బదిలీలు చేయడంతో వారు తరచూ తరలివెళ్లేవారు. ఆమెకు తొమ్మిదేళ్ల వయసులోనే తండ్రి చనిపోయాడు.  పూణేలోని హుజుర్పగ ఉన్నత పాఠశాలలో ప్రాథమిక విద్యను పూర్తి చేశింది. పూణేలోని ఎస్పీ కళాశాలలో బీ.ఏ. (మరాఠీ), 1994లో ఎం.ఏ. (సంస్కృతం) పూర్తి చేశింది. 

 విద్యావేత్తగా 

ఎం.ఎ. పూర్తి చేసిన తరువాత, ఆమె ఆత్రే నవయుగంలో ఐదు సంవత్సరాలు, తరువాత దైనిక్ మరాఠాలో కొన్ని సంవత్సరాలు ఉప సంపాదకులరాలు పనిచేసింది. నాగపూర్లోని హిస్లాప్ కాలేజ్,  ముంబైలోని రామ్ నారాయణ్ రుయా కాలేజ్,  మహర్షి దయానంద్ కాలేజ్ లలో  మరాఠీ లెక్చరర్ గా బోధించింది. పదవీ విరమణ తర్వాత పూణేలో స్థిరపడ్డారు.  

 రచయిత్రిగా 

దాదాపు మూడు దశాబ్దాలు పైగా శాంత అనేక నవలలు, చిన్న కథలు, బాలల పుస్తకాలు, సినిమా గీతాలు,   కవితలు, అనువాద పుస్తకాలు రాశారు. The Marathi Scene: Life as Starting Point of Literature, M.D. Hatkanagalekar, Indian Literature, Vol. 30, No. 6 (122) (November-December, 1987), pp. 135-142, pg. 137, Sahitya Akademi  ప్రకృతి, జంతువులు, పక్షులు,  మానవ జీవితం  వంటి వివిధ అంశాలను ఆమె తన సాహిత్యంలో వర్నించింది. 1947లో ప్రచురితమైన వర్ష () ఆమె మొదటి కవితా సంకలనం. 
  లూయిసా మే ఆల్కాట్ రచించిన లిటిల్ ఉమెన్ ఆంగ్ల నవలను మరాఠీ భాషలో చౌఘిజానీ () పేరుతో అనువదించింది.  ధూల్ పతి () ఆమె స్వీయచరిత్ర. 

 ఇతర హోదాలు 

 1978: సెంట్రల్ బోర్డ్ ఆఫ్ ఫిల్మ్ సర్టిఫికేషన్ సలహా బోర్డు సభ్యురాలు  
 1996: మహారాష్ట్రలోని అలండిలో నిర్వహించిన అఖిల్ భారతీయ మరాఠీ సాహిత్య సమ్మేళనం () అధ్యక్షురాలు 

 పురస్కారాలు 

 1985: డా. అరోరా పురస్కారం 
 1994: మద్గుల్కర్ పురస్కారం 
 2001: యశ్వంత్ రావ్ చవాన్ రాష్ట్ర పురస్కారాం: మరాఠీ సాహిత్య-సంస్కృతిక పురస్కారం  

 వ్యక్తిగత జీవితం 

16 ఏళ్ల వయసులో ఆమెకు వివాహం జరిగింది. అయితే, ఆమె తన విద్యను, జీవితాన్ని స్వతంత్రంగా కొనసాగించడానికి  
అతన్ని విడిచిపెట్టింది.  2002 జూన్ 6న పూణేలో ఆమె మరణించింది. 

 మూలాలు 

వర్గం:20వ శతాబ్దపు భారతీయ మహిళా రచయితలు
వర్గం:మరాఠీ రచయితలు
వర్గం:2002 మరణాలు
వర్గం:1922 జననాలు
వర్గం:మహిళలు